《咏瀑布》
宋代·赵至道

飞落寒泉一派高，初闻响似浙江潮。
松阴无雨云长润，石窦虽晴雪未消。
素练几时悬绝壁，白虹千尺跨层霄。
丹山自是神仙府，弱水流来故不遥。

作者简介：赵至道，字竹逸，生平未详。按《南宋馆阁续录》卷七、九有赵至道，字师鲁，钱塘（今浙江杭州）人。宁宗庆元二年（一一九六）进士。历秘书丞、监察御史。理宗端平元年（一二三四）以权兵部尚书兼同修国史、实录院同修撰。疑为同一人，存以备参。